text: Úr myndasavninum – Tá neistakvinnur í 1979 spældu fyrstu Europa cup dystirnar
text: #000000
text: Í 1978 og 1979 fóru stórhendingar fram í Neistanum, tí tá skuldu neistakvinnur fyri fyrstu ferð spæla Europa cup dystir fyri meistaralið. Tá var kappingin øðrvísi enn nú, tí tú kundi longu í fyrsta umfari møta eitt av sterkastu liðum í Europa. Fyrsta umfarið skuldi spælast seint um heystið í 1978, men neistakvinnur trektu frítt í fyrsta umfari. Spælarar bíðaðu spentir, hvat lið Neistin skuldi spæla í øðrum umfari, sum skuldi spælast í januar mánað í 1979. Neistin trekti polska meistaraliðið K.S. Ruck úr býnum Krakow, sum játtaði at spæla báðar dystirnar í Føroyum.
text: #000002
text: Til høgru koma polsku spælararnir á vøllin 20. januar 1979. Vit høvdu ikki áður sæð so kropssterkar og bulmiklar kvinnur spæla í Føroyum.
text: #000003
text: Henning Eysturoy var formaður og Eðin Slættanes var kassameistari í Neistanum um hetta mundið, og tað eydaðist teimum at fáa polska liðið at spæla báðar dystirnar í Føroyum. Hetta var bíligari fyri báðar partar. Tað gekk so mikið væl at fáa stórar stuðlar til dystirnar, at hetta var nóg mikið til allar útreiðslurnar. Heilt nógvir áskoðarar sóu báðar dystirnar, og atgongupeningurin fór beinleiðis í neistakassan.
text: #000004
text: Óluva Joensen stóð sum ein brandur í neistamálinum báðar dystirnar.
text: #000005
text: Hondbóltshendingin í januar mánað var heilt serlig, tí ongantíð áður høvdu vit sæð so sterkar og bulmiklar kvinnur spæla hondbólt í Føroyum. Tú sást á lørum og gumpi á polsku spælarunum, at teir høvdu í nógv ár vant tunga vektvenjing. Hetta søgdu teir okkum esini.
text: #000006
text: Eisini var áhugavert, at tað var bara ein polskur spælari, sum dugdi nakað av enskum, og hissini onnur nakað av týskum. Flestu kvinnurnar tosaðu bara polskt, og onkur dugdi nakað av russiskum.
text: #000007
text: Polsku spælararnir vóru bornir á lógvum í Føroyum, og eftir eina stórfingna veitslu, sum var hildin hjá Vár Michelsen og teimum, goymdu spælari seg í bili, tí hon vildi ikki heim aftur til Pólands. Við á ferðini vóru eisini kommunistiskir vaktarmenn, sum gingu og sneytaðu runt og eygleiddu polsku spælararnar.
text: #000009
text: Polska liðið vann báðar dystirnar á neistakvinnum. Vit sóu tó frálíkan hondbólt, og vit sóu eisini munin á kropsstyrkini, tí polsku spælararnir vóru jú yrkisspælarar, sum vandu hvønn dag tíðliga á degi, og ikki sum okkara spælarar um kvøldið eftir skúla – ella arbeiðstíð
text: #000011
text: Henning Eysturoy, sáli, sum vit síggja til høgru, var um hetta mundið formaður í Neistanum. Nevndin gjørdi vala arbeiði til tess at fáa alt at rigga.
text: #000013
text: Tað fyrsta, tey sóu úr flúgvaranum av Føroyum, var brim, og tá skuldi ein spælari havt sagt, at har kundi man ikki spæla hondbólt. Meg minnist, at polsku spælararnir dámdi væl at dansa føroyskan dans. Hetta áriið spældi polska liðið seg heilt fram til finaluna í Europa cup kappingini, men tapti samanlagt fyri Sparta Kyiv 26-27. Áhugavert at minnast aftur á, og so skulu vit eisini minnast til, at føroyingar í 1979 vóru ikki vanir at síggja útlendskan hondbólt í sjónvarpi. Áhugavert at minnast aftur á. (Vagnur)
text: #000014